Boyacı Məscidi
Boyacı Məscidi — Boyacıoğlu Məscidi olaraq da bilinən, Qaziantepin Şahinbəy rayonunda yerləşən məsciddir. Qaziantep şəhərinin ən qədim tikililərindən biridir. Bir rəvayətə görə Kadı Kəmaləddin, bir rəvayətə görə isə Boyacı Yusuf tikdirmişdir. Məscidin tikilmə tarixi dəqiq bilinməsə də, minbərin üzərində Məmlüklər dövründə bir hissəsinin 1357-ci ildə tamamlandığını bildirən yazı var. Başqa bir yazıda isə onun 1575-ci ildə təmir edildiyi bildirilir. Məscid Həmdi Kutlar küçəsində yerləşir.